Ilbieraħ filgħaxija, l-Gvern ma kellux triq oħra ħlief li jċedi għall-pressjoni li saret mill-Oppożizzjoni li d-dibattitu dwar l-enerġija ma jsirx qabel il-Gvern jippubblika l-kuntratti kollha li ffirma b'rabta mal-enerġija. Il-fatt li l-Gvern baqa' jitrateni u baqa' jinsisti li jmur għad-dibattitu mingħajr ma jippubblika l-kuntratti jagħti x'jifhem li l-kuntratti jintnu u li l-Gvern għandu x'jaħbi. Il-Gvern għamel kull attentat biex jagħmel dibattitu Parlamentari mingħajr mozzjoni, xi ħaġa li mhix skont il-prassi Parlamentari sakemm ma jkunx hemm qbil bejn iż-żewġ naħat. Dan mhux aġir ta' Gvern li wiegħed li se jkun l-aktar Gvern trasparenti fl-istorja. L-Oppożizzjoni se tibqa' tinsisti li qabel isir id-dibattitu, l-Gvern jippubblika kull kuntratt li għamel dwar l-enerġija.
L-Oppożizzjoni tibqa' tinsisti li l-kuntratti għandhom jiġu ppubblikati qabel id-dibattitu Parlamentari